b'\n_START_ARTICLE_\nRegionalno potni\xc5\xa1ko letalo\n_START_PARAGRAPH_\nRegionalno potni\xc5\xa1ko letalo (ang. Regional Airliner, ve\xc4\x8dkrat RegionalJet) je ozkotrupno potni\xc5\xa1ko letalo za kraj\xc5\xa1e lete (ang. Feederliner) do 1000 kilometrov in po navadi ne ve\xc4\x8d kot 100 potnikov. Velikokrat se uporabljajo kot povezava manj\xc5\xa1ih regionalnih letali\xc5\xa1\xc4\x8d do velikih (ang.) Hub-ov, kjer potniki presedejo na ve\xc4\x8dja letala. Regionalna letala po navadi potrebujejo manj\xc5\xa1o vzletno in pristajalno razdaljo (STOL), s \xc4\x8dimer se zelo pove\xc4\x8da \xc5\xa1tevilo destinacij._NEWLINE_Velika ve\xc4\x8dina regionalnih letal je dvomotorna, izstopata Dash 7 in Avro RJ. Motorji so najve\xc4\x8dkrat turboventilatorski ali pa turbopropelerski. Slednji so po\xc4\x8dasnej\xc5\xa1i vendar pa bolj ekonomi\xc4\x8dni in v zadnjem \xc4\x8dasu do\xc5\xbeivljajo renesanso npr. ATR-72. V bli\xc5\xbenji prihodnosti lahko pri\xc4\x8dakujemo ve\xc4\x8dje dvomotorno turbopropelersko letalo kapacitete okrog 100 sede\xc5\xbeev.\n_START_SECTION_\nTurbopropelerska regionalna letala\n_START_PARAGRAPH_\nV 1950ih so zasnovali nove ekonomi\xc4\x8dne turbopropelerske motor, ki so za\xc4\x8deli nadom\xc5\xa1\xc4\x8dati batne motorje. Imeli so manj\xc5\xa1e stro\xc5\xa1ke vzdr\xc5\xbeevanja in kar petkrat dalj\xc5\xa1i \xc4\x8das med servisi. Primerih takih letal so Avro 748, Fokker F27 in Handley Page Dart Herald. Bili so zelo uspe\xc5\xa1ni , zato je trajalo precej \xc4\x8dasa, da so razvili nova letala. Za\xc4\x8deli so tudi razvijati t. i. STOL - letala s kratko vzletno in pristajalno razdaljo, kar je omogo\xc4\x8dila delovanje z ve\xc4\x8d letali\xc5\xa1\xc4\x8d s kraj\xc5\xa1o stezo. V 1970ih se je pojavil \xc5\xa1tirimotorni De Havilland Canada Dash 7, ki se je pozneje razvil v zelo uspe\xc5\xa1nega Bombardier Dash 8, znan tudi kot Q-series, ki je bil precej hitrej\xc5\xa1i. V 1980ih so se pojavili podobni dizajni ATR 42/72, Saab 340, Embraer EMB 120 Brasilia in Fokker 50. Trg je bil prepravljen z veliko razli\xc4\x8dnimi tipi, zato se nekateri proizvajalci propadli (Saab, Fokker).\n_START_SECTION_\nReaktivna regionalna letala\n_START_PARAGRAPH_\nPojav RegionalJet-ov je povzro\xc4\x8dil precej\xc5\xa1en upad turbopropelerskih regionalnih letal. Potovali so z ve\xc4\x8djo hitrostjo, pa tudi potniki so raj\xc5\xa1i leteli na reaktivnih letalih. Prvi modeli so se pojavili v koncu 1950ih Sud Aviation Caravelle, Fokker F28 in Yak-40. Sprva so uporabljali turboreaktivni motor, ki ga pozneje nadomestil ti\xc5\xa1ji in ekonomi\xc4\x8dnej\xc5\xa1i turboventilatorski motor. Pozneje ob koncu 1980ih in za\xc4\x8detku devetdesetih so se pojavili uspe\xc5\xa1ni Canadair Regional Jet in Embraer Regional Jet. Airbus je posku\xc5\xa1al s svojim neuspe\xc5\xa1nim A318, Boeing pa prav tako neuspe\xc5\xa1nim z 737-600._NEWLINE_V zadnjih letal se trg reaktivnih regionalnih letal ob\xc4\x8dutno pove\xc4\x8duje: Embraer E-Jet in E2, Bombardier CSeries, Mitsubishi Regional Jet, Suhoj Superjet, Comac ARJ21, Antonov 148'